เพิ่งได้รับยา aricept evess 10 mg ครั้งแรก คุณสั่งให้กินครึ่งเม็ด หลังอาหารเช้า มาอ่านเจอในเอกสารกำกับยา บอกว่าให้อมให้ละลายในปาก ตอนก่อนนอน อยากทราบว่า ควรกินแบบไหนจึงจะถูกต้อง และยานี้สามารถหักแบ่งครึ่งเม็ดได้ไหมคะ
สวัสดีค่ะ ยา aricept evess หรือชื่อสามัญว่ายา Donepezil (โดนีพีซิล) เป็นกลุ่มยารักษาโรคทางระบบประสาท ช่วยป้องกันการทำลายสารสื่อประสาทในสมอง นำมาใช้รักษาภาวะสมองเสื่อมระดับไม่รุนแรงจนถึงระดับปานกลางในผู้ป่วยโรคอัลไซเมอร์ หรือโรคทางระบบประสาทอื่นๆโดยปกติในผู้ใหญ่ควรเริ่มยาที่ 5 มิลลิกรัม วันละ 1 ครั้งก่อนนอน หากจำเป็นอาจเพิ่มปริมาณจนถึง 10 มิลลิกรัม วันละ 1 ครั้ง โดยยานี้มีทั้งชนิดแบบเม็ดหรือชนิดแบบที่อมและให้แตกตัวละลายในปาก ควรอ่านข้างฉลากอย่างละเอียดอีกครั้ง โดยห้ามบด เคี้ยว หรือหักยาชนิดเม็ดทั่วไป แต่ให้กลืนทั้งเม็ด ส่วนยาเม็ดชนิดแตกตัวในช่องปากต้องปล่อยให้ยาละลายในปากโดยห้ามเคี้ยว เมื่อยาละลายหมดแล้วจึงดื่มน้ำตามหากไม่แน่ใจในการรับประทานยาควรนำยากลับไปปรึกษาแพทย์หรือเภสัชกรที่จ่ายยาอีกครั้งค่ะอ่านเพิ่มเติม